NORAKSTS

|  |  |
| --- | --- |
| 26.08.2021. | Nr.13/10 |

###### PROJEKTA “Inženiertehniskās infrastruktūras uzlabošana uzņēmējdarbības attīstībai bijušā lidlauka teritorijā Jelgavā” IESNIEGUMA IESNIEGŠANA

(Ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 15.panta pirmās daļas 2. un 10.punktu, Jelgavas pilsētas attīstības programmas 2014.-2020.gadam Investīciju plānu (apstiprināta ar Jelgavas pilsētas domes 2013.gada 23.maija lēmumu Nr.5/5) un tajā ar Jelgavas pilsētas domes 2021.gada 26.augusta lēmumu Nr. 13/1 “Grozījumi Jelgavas pilsētas attīstības programmas 2014.-2020.gadam investīciju plānā” iekļautiem investīciju projektiem rīcībpolitikas “Pētniecība, inovatīva uzņēmējdarbība un industriālā attīstība” īstenošanai, 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ceturtās projektu iesniegumu atlases kārtas “Ieguldījumi degradēto teritoriju revitalizācijā ekonomiskās aktivitātes veicināšanai pašvaldībās” priekšatlases rezultātiem un Ministru kabineta 2021.gada 20.maija rīkojumu Nr. 340 “Par projektu ideju finansējuma apjomu un sasniedzamajiem iznākuma rādītājiem 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" ceturtās projektu iesniegumu atlases kārtas "Ieguldījumi degradēto teritoriju revitalizācijā ekonomiskās aktivitātes veicināšanai pašvaldībās" ietvaros”:

**JELGAVAS VALSTSPILSĒTAS DOME NOLEMJ:**

1. Iesniegt projekta “Inženiertehniskās infrastruktūras uzlabošana uzņēmējdarbības attīstībai bijušā lidlauka teritorijā Jelgavā” iesniegumu (turpmāk – Projekts) 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ceturtās atlases kārtas “Ieguldījumi degradēto teritoriju revitalizācijā ekonomiskās aktivitātes veicināšanai pašvaldībās” ietvaros.
2. Projekta kopējās izmaksas ir 2 993 912,00 *euro*, no tām 2 245 434,00 *euro* ir Eiropas Reģionālās attīstības fonda finansējums, 99 063,27 *euro* ir valsts budžeta dotācija pašvaldībām un 649 414,73 *euro* ir Jelgavas valstspilsētas pašvaldības finansējums.
3. Projekta apstiprināšanas gadījumā Finanšu nodaļai iekļaut pašvaldības 2022.gada budžetā Projekta īstenošanai nepieciešamo priekšfinansējumu un līdzfinansējumu 973 021,40 *euro* (deviņi simti septiņdesmit trīs tūkstoši divdesmit viens *euro* un 40 *centi*)*.*
4. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un ieviešanai, kā arī parakstīt ar Projekta iesniegšanu un ieviešanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā